Број: 210-19-O/3

Дана: 28.08.2019. године

**ДОДАТНО ПОЈАШЊЕЊЕ 1**

Поштовани,  
  
У вези са јавном набавком бр. 210-19-О (Извођење радова на реконструкцији објекта Клинике за неурохирургију, Клинике за васкуларну и ендоваскуларну хирургију и Клинике за анестезију, интензивну терапију и терапију бола Клиничког центра Војводине) молим Вас да нам појасните, односно одговорите на следеће:

1. Конкурсном документацијом се тражи да се уз понуду достави банкарска гаранција за озбиљност понуде у износу од 10% од укупне понуђене цене. Сматрамо да је износ од 10% за озбиљност понуде у овој конктретној набавци исувише висок и да утиче на смањење конкуренције, те Вам предлажемо, да умањите тај износ на уобичајен ниво када су сличне набавке у питању, тј. на 1%, за који сматрамо да је сасвим довољан да с једне стране обезбеди сигурност Наручиоца у смислу озбиљности понуда, а с друге стране поједностави потенцијалним понуђачима учешће у овој набавци, што ће даље допринети евентуално већем броју понуђача и већој конкуренцији, а што сматрамо да јесте у интересу Наручиоца и у складу са Законом о јавним набавкама, тј. са начелом обезбеђивања конкуренције, Члан 10., ЗЈН, став први.

   2. Конкурсном документацијом се тражи да се уз понуду достави оригинал обавезујуће писмо о намерама пословне банке понуђача за издавање банкарских гаранција за добро извршење посла у висини од 10% од укупне вредности понуде без ПДВ-а. Како издавање обавезујућег писма о намерама пословне банке захтева практично исте услове као и издавање гаранције пословне банке, а уобичајено је да се банкарске гаранције за добро извршење посла у сличним набавкама издају у одређеном року након потписивања уговора о извођењу радова, предлажемо Вам да измените овај услов у смислу да се приликом подношења понуда не тражи обавезујуће писмо о намерама банке за издавање банкарских гаранција за добро извршење посла, већ да се тражи достављање банкарских гаранција у одређеном року након потписивања уговора (ако је могуће у умањеном износу од 5% уместо 10%), што би олакшало понуђачима припремање понуда, директно утицало на увећње конкуренције, а што јесте у интересу Наручиоца и у складу са начелом обезбеђивања конкуренције, Члан 10., ЗЈН, став први, при чему Наручилац практично ништа не губи.

  3. Конкурсном документацијом се тражи да се уз понуду доставе два оригинал обавезујућа писма о намерама пословне банке понуђача за издавање банкарских гаранција за отклањање грешака у гарантном року у висини од 5% од укупне вредности радова без ПДВ изузимајући радове везане за кров и у висини од 5% од укупне вредности радова без ПДВ на крову. Како би увећали конкурентност, односно испунили начело обезбеђивања конкуренције, Члан 10., ЗЈН, став први, предлажемо Вам да овај захтев изоставите, односно да се понуђач обавеже да приликом приморедаје радова у одређеном року изда тражене банкарске гаранције, без обавезе да приликом подношења понуде доставља обавезујућа писма о намерама пословне банке што сматрамо да није неопходно, нити је уобичајено у поступцима других, сличних јавних набавки.

**ОДГОВОР НА ПОСТАВЉЕНА ПИТАЊА БР. 1, 2, 3**

Наручилац остаје при захтевима дефинисаним у конкурсној документацији а све из разлога да понуђач који буде изабран може да обезбеди испуњење својих обавеза како у постуку јавне набавке, тако и у испуњењу уговорених обавеза.

С поштовањем,

Комисија за јавну набавку 210-19-О